Publication: Magyar Közlöny
Issue: MK-2007-115 (Year: 2007, Number: 115)
Era: 2004-2010
Section: érdekelteket, hogy a 923/2007. (IV. 11.) számú határozatával közmûsor-szolgáltatóvá nyilvánította az Újpesti Média
Paragraph Index: 1611

6. Kulturális, tudományos, világnézeti és vallási mûsorszámok készítési szabályai 6.1. Az Újpest TV kulturális mûsorszámaiban elsõsorban a vételkörzetében történõ kulturális eseményekre figyel, ezekrõl rendszeresen beszámol, de egy-egy érdekes téma kapcsán megkeresi a kérdés vagy mûfaj országosan elismert képviselõit is. 6.2. Világnézeti mûsorszámaiban a kiegyensúlyozottságra, a különféle nézetek bemutatására törekszik – fõként vallási ünnepek idején képernyõre kerülõ –, vallási mûsorszámait is az arányosság jellemzi. Bármilyen formában tilos értékítélet- vagy szimpátiasorrendet felállítani, vagy sugallni az egyes vallások, illetve világnézetek között, a különbözõ vallások tanait, szokásait egymással ütköztetni. 6.3. Tudományos mûsorszámaiban teret ad az egymástól eltérõ vélemények kifejtésének. Ügyel arra, hogy új tudományos eredmények ismertetése ne kelthessen a nézõben alaptalan várakozást. 6.4. A tudományos mûsorszám nem irányulhat a nézõ egészségével kapcsolatos magatartásnak közvetlen befolyásolására, e célból eszközök és módszerek sem ajánlhatók. 6.5. A mûsorszámok között a szerkesztés során elõnyös megkülönböztetést élveznek azok, amelyek magas színvonalon segítik a nemzeti kulturális örökség ápolását vagy a fiatalok szellemi, erkölcsi fejlõdését.

Source: https://magyarkozlony.hu/hivatalos-lapok/2fe452c158b2339bf2081327a2e4f472f03fe140/dokumentumok/502290d40b4e9af47224381c20d4271ff11bba8f/letoltes